આ બેઠકમાં એક સનસનીખેજ ખુલાસો કરવામાં આવ્યો હતો કે, ગીતાંજલિ જેમ્સનો માલિક મેહુલ ચોકસી નકલી હીરા વેચતો હતો. આ માહિતી ગીતાંજલિ જેમ્સના પૂર્વ એકઝીકયુુટિવ ડિરેકટર સંતોષ શ્રીવાસ્તવે આપી હતી. ઉપરોક્ત માહિતીની વિગતો આપતાં શ્રી સંતોષ શ્રીવાસ્તવે જણાવ્યું હતું કે, બ્રાન્ડ વેલ્યુના નામે પ હીરાને પ્રીમિયમ હીરો કહીને વેચવામાં આવતો હતો. બનાવટી સર્ટિફિકેટ તૈયાર કરીને સી ગ્રેડના હીરાને એ ગ્રેડનો કરીને વેચવામાં આવતો હતો. હીરાની ખરેખરી કિંમત કરતા દશ – વીસ ગણી કિંમતે નકલી હીરાને અસલી હીરો કહીને ( સર્ટિફિકેટ આપીને) વેચી દેવાતો હતો. સંતોષે 2013 સુધી ગીતાંજલિ જેમ્સના રિટેઈલ બિઝનેસ હેડ તરીકે કામગીરી બજાવી હતી. તેમના જણાવ્યા અનુસાર, ભારતના વિવિધ શહેરો – નગરોમાં ગીતાંજલિ જેમ્સના હજારો ગ્રાહકો છે….